Schöppenchröönk

De Meideborger Schöppenchröönk oder Schepenchröönk is ene middelsassische Chröönk uut dat Middelöller över de Historie vun de Stadt Meideborg.

 Inhoold 
De Chröönk stammt uut de Tied vun 1359 bet 1516. För de Schöppen un den Stadtraad tekent de Chröönk up wat de Geichten oordeelt un de Stadtraad beslaten het.

De Chröönk gledert sik in verscheden Delen. De eersten twee Delen vun de Schöppenchröönk vertellt de Historie vun Meideborger vun de legendenhaftige Grünnertied, in de Gaius Julius Caesar de Stadt opricht hebben schull, bet to de Pestepidemie 1350. Denn folgt Berichten uut de Tied bet 1428. De Chröönk över de Tied vun 1428 bet 1450, in dat Stried twüschen de Stadt Meideborg un den Arzbischop Günther II. geev, sünd later tostört worrn. De Chröönk fangt denn wedder 1516 an.

 Schrievers 
De Schrievers vun de Schöppenchröönk sind unkünnig. Fröher gull de Stadtschriever Heinrich von Lammesspringe för enen mööglichen Schriever. Vundaag gillt dat för unwaarschienlich.Klaus Graf twievel an Heinrich von Lammspringe as Schriever. Denn he steit eerst 1386 dat eerste Maal in’n Oorkunnen, kiek bi Klaus Graf: Die Magdeburger Schöppenchronik. Anregungen für die künftige Forschung. In: Sachsen und Anhalt. Band 30. 2018. S. 131–172, S. 141–143. De öllste Schriever harr wiss de Meideborger Annalen un de Meideborger Bischopschröönk as Born.

In den tokamen Jaren hebbt anner Schrievers an de Chröönk wiederschreven. Se sünd ook unkünnig.

 Handschriften 
Middelwiel sünd 34 Handschriften vun de Schöppenchronik bekannt, fröher weren dat 10.Graf, S. 131.
De wichtigste Handschrift liggt vundaag in de Staatsbibliotheek to Berlin (Signatur Ms boruss. fol 172).

 Textfragment 

 Dit bok wil ik deylen an drey deyl Der erste deyl schal syn van der tyd dat de sassen hir in dit landt kemen Vnd in vngelouen seten wente an karle den groten Vnd wo he de sassen cristen makede Vnd wo se do seten wente an keyser Otten den groten Vnd eer ik der rede begynne so wil ik eersten kortliken schriuen van ortspringhe disser stad magdeborch Dat ander deil desses boken schal syn van der tyd des groten keyser Otten went an dat veirtigede jar Bischopes Otten van hessen Dat was na godes gebort dusent iar dreyhundert iar In dem veftigesten iare Do dat grote steruent was by vnsen daghen In dem begynne desses deyles schal myn rede syn van dem kore des rykes wo de tokomen syn Vnde wo dat rike to sassen komen sy. Dat dridde deil desses bokes schal syn van der tyt bischopes Otten Vnd von den dinghen de ik suluen ghehort vnd geseen hebbe Des deyles wil ik begynnen vnd de na my komen de mogen dat vulschriuen

 Drucken 

 Karl Janicke (Ruutgever): Die Magdeburger Schöppenchronik (= Die Chroniken der deutschen Städte. Siebenter Band / Die Chroniken der niederdeutschen Städte. Erster Band). Leipzig 1869 (Digitalisat, Google Book).

 Literatuur 

 V. Henn: Magdeburger Schöppenchronik. In: Kurt Ruh, Gundolf Keil, Werner Schröder, Burghart Wachinger, Franz Josef Worstbrock (Ruutgever.): Die deutsche Literatur des Mittelalters. Verfasserlexikon. Band V. 2. Oplaag, Berlin, New York 1985, ISBN 3-11-022248-5. S. 1132–1142.
 Gundolf Keil: Magdeburger Schöppenchronik. In: Lexikon des Mittelalters. Band VI. 1995. Sp, 79.
 Helmut Asmus, 1200 Jahre Magdeburg – die Jahre 805–1631, Scriptum Verlag Magdeburg GmbH Halverstidde 2000, ISBN 3-933046-15-7, Seite 346 f.
 Sylvia Meyer: Die Magdeburger Schöppenchronik als Geschichts- und Sprachzeuge In: Sachsen-Anhalt-Journal 29 (2019), H. 4, S. 4–5

 Weblenk 

 Magdeburger Schöppenchronik Repertorium Geschichtsquellen des deutschen Mittelalters (hoogdüütsch)
 Magdeburger Schöppenchronik Verteeknis vun de Handschriften in’n Handschriftencensus (hoogdüütsch)
 Literatur zur Schöppenchronik in’n Opac der Regesta Imperii (hoogdüütsch)

 Footnoten 

Kategorie:Literatur
Kategorie:Middelsassisch
Kategorie:Middelöller
Kategorie:Meideborg